**အမွန်း** (၁၉၉၁-) သည် မြန်မာ တေးရေး၊ တေးဆိုနှင့် သရုပ်ဆောင် တစ်ဦးဖြစ်သည်။  *မီအန်မာဂဲလ်* (Me N Ma Girls) အမျိုးသမီး ပေါ့အဆိုအဖွဲ့တွင် အဆိုရှင်အဖြစ် ပါဝင်ထားသည်။

ငယ်ဘဝ
-----

၁၉၉၁ ခုတွင် မြစ်ကြီးနား၌ မွေးသည်။ အမည်ရင်းမှာ လန်စစ်လမွန်း ဖြစ်သည်။  ဖခင်မှာ နှစ်ခြင်းဆရာဖြစ်ရာ ဘုရားကျောင်း၌ပင် ဂီတနှင့် ထိတွေ့ခဲ့သည်။  ငယ်စဉ်က တယောနှင့် စန္ဒရားတီး သင်ဖူးသည်။ 

၂၀၁၂ ခုတွင် ရန်ကုန် နိုင်ငံခြားဘာသာ တက္ကသိုလ်မှ ရုရှားဘာသာ အထူးပြုနှင့် ဘွဲ့ရသည်။

မော်ဒယ် ဘဝ
----------

မော်ဒယ်အဖြစ် ခြေလှမ်းစရာ ၂၀၀၉ ခုတွင် ရန်ကုန်၌ ကျင်းပသည့် ခရစ်စမတ်အလှမယ် (Miss Christmas Pageant) ပြိုင်ပွဲတွင် ပါရမီအရှိဆုံးဆု ရသည်။ အဆိုပါနှစ်တွင်ပင် ပြင်သစ်သံရုံးက ကျင်းပသည့် အလှပြိုင်ပွဲတွင်လည်း ဆုရခဲ့သေးသည်။

အဆိုရှင် ဘဝ
-----------

၂၀၁၀ ခုတွင် ဩစတေးလျ အကပညာရှင် နီကိုးမေ (Nicole May) ကမကထပြုသည့် တိုင်းဂါးဂဲလ် (Tiger Girls) အဖွဲ့၏ လူသစ်စုပွဲသို့ ဝင်ပြိုင်ရာ ယှဉ်ပြိုင်သူ ၁၂၀ အနက်မှ ရွေးချယ်ခံရသူ ငါးယောက်အနက် တစ်ယောက် ဖြစ်လာသည်။ 

၂၀၁၁ ခုတွင် အဖွဲ့၏ ပထမဆုံး စီးရီး *တိုင်းဂါးဂဲလ်တို့နှစ်* (Year of Tiger Girls) ကို ထုတ်ရာ မြန်မာတွင်သာမက နိုင်ငံတကာကပါ စိတ်ဝင်စားကြသည်။  ထုတ်ဝေသူနှင့် ဇာတ်သိမ်းပြီးနောက် အဖွဲ့ဝင်များက မီအန်မာဂဲလ် အမည်သို့ ပြောင်းသည်။ *မြန်မာဂဲလ်* ဟူသော ဝေါဟာရနှင့် သံတူယူခြင်းဖြစ်သည်။ အဖွဲ့ အမည်သစ်နှင့် ပထမဆုံးတေးစီးရီးဖြစ်သော *မင်္ဂလာပါ* (Welcome) ကို ၂၀၁၁ ခုတွင် ထုတ် သည်။ 

### တစ်ကိုယ်တော် လှုပ်ရှားမှု

၂၀၁၄ ခုတွင် ပထမဆုံး တစ်ကိုယ်တော် တေးစီးရီး *မင်းပေးတဲ့ အချစ်* ကို ထုတ်ဝေသည်။ မြန်မာဘာသာရော အင်္ဂလိပ်ဘာသာနှင့်ပါ သီချင်းထားသော သီချင်းများ ဖြစ်သည်။

၂၀၁၈ ခု၊ ကမ္ဘာ့ဖလား ဂုဏ်ပြုသီချင်းအဖြစ် ကိုကာကိုလာမှ ရွေးချယ်ထားသော အဆိုတော် ဂျေဆန် ဒရူလို (Jason Derulo) ၏ ကာလာ (Colors) သီချင်းကို အားတီနှင့် တွဲကာ မြန်မာနိုင်ငံအတွက် သီဆိုခဲ့သည်။

သရုပ်ဆောင် ဘဝ
-------------

၂၀၁၈ ခုတွင် *ဒုတ္ထဝတီကို လွန်၍* ဇာတ်ကား၌ သရုပ်ဆောင်သည်။

တေးစီးရီးများ
-------------

### အဖွဲ့လိုက်

| ခေါင်းစဉ် | ထုတ်ဝေနှစ် | ထုတ်ဝေသူ | မှတ်ချက် |
| --- | --- | --- | --- |
| *Year of Tiger Girls* | ၂၀၁၁ |  | Tiger Girls အဖွဲ့ ဖြင့် |
| *မင်္ဂလာပါ* | ၂၀၁၁ |  | Me N Ma Girls အဖွဲ့ အမည်ဖြင့် |

### တစ်ကိုယ်တော်

| ခေါင်းစဉ် | ထုတ်ဝေနှစ် | ထုတ်ဝေသူ | မှတ်ချက် |
| --- | --- | --- | --- |
| *မင်းပေးတဲ့ အချစ်* | ၂၀၁၄ |  |  |
| *Automatic* | ၂၀၁၅ |  |  |
| *Very Dangerous* | ၂၀၁၇ |  |  |

ပါဝင်သော ဇာတ်ကားများ
--------------------

| ခေါင်းစဉ် | ထုတ်ဝေနှစ် | ဒါရိုက်တာ | ထုတ်ဝေသူ | မှတ်ချက် |
| --- | --- | --- | --- | --- |
| *ဒုတ္ထဝတီကို လွန်၍* | ၂၀၁၈ |  |  |  |

ကိုးကား
-------


1. 1 2 3 4  Lwin Mar Htun (May 18, 2014)။ California Dreamin'။ MyanmarTimes။
2. 1 2  Simon Roughneen (June 29, 2012)။ After Aung San Suu Kyi, girl band symbolizes a changing Myanmar?။ The Christian Science Monitor။
3. 1 2  Charity ambassadors။ Yoma Yangon International Marathon ‘15 (2015)။ 18 December 2018 တွင် မူရင်းအား မော်ကွန်းတင်ပြီး။  5 March 2019 တွင် ပြန်စစ်ပြီး။
4. ↑  Alexis Stephens (November 21, 2013)။ Myanmar’s Me N Ma Girls fight all of the -isms။ MTV IGGY။
5. 1 2 3  Nyein Nyein (January 28, 2014)။ After split, Me N Ma Girls continue with US-recorded album။ The Irrawaddy။
6. 1 2  Myanmar’s first girl band pushes limits of censors, and parents။ New York Times (January 4, 2012)။
7. ↑  International sensation singer ‘Ah Moon’ beats the odds။ Indie Artist Radio (2014)။
8. 1 2  Don't call them M-pop။ The Nation (July 14, 2012)။ 18 July 2012 တွင် မူရင်းအား မော်ကွန်းတင်ပြီး။  5 March 2019 တွင် ပြန်စစ်ပြီး။
9. ↑  Ah Moon အမြန္း၊ *Jason Derulo Feat. Ah Moon & Ar T - COLORS ( Coca-Cola Anthem for the 2018 FIFA World Cup )*၊ 2018-12-17 တွင် ပြန်စစ်ပြီး
10. ↑  *Mystery of Burma: Beyond The Dotehtawady*၊ 2018-12-17 တွင် ပြန်စစ်ပြီး
11. ↑  *Mystery of Burma: Beyond The Dotehtawady*၊ 2018-12-17 တွင် ပြန်စစ်ပြီး